Motî:såme 1 - Wikipedia

# Motî:såme 1

### Èn årtike di Wikipedia.

såme 1 [f.n.]

1. filet d' pexhe, pus long k' lådje, avou deus mantches (tire-såme), tindou stampé d' on costé a l' ôte d' ene aiwe; on l' pout trinner, ene djin so tchaeke des erives; on l' pout loyî et des aidants rotèt dins l' aiwe pus hôt, po xhårer les pexhons et les tchessî dvins; on l' pout eto trinner avou des naçales, ki s' raprepièt, et li rployî cwand on-z a tot fwait. F. seine, senne. >> fornaiviante såme: foû grand filet d' pexhe el mer (disk' a 1200 metes lonsg et 400 metes hôt) k' on leye fornaivyî el Hôte Mer, et l' vini rilever tenawete. F. filet dérivant.

2. çou k' on vôreut bén adiercî. Li såme des djowes del Passion, c' esteut di mostrer l' Evandjîle, sins esplikêyes. Li såme del fotbale, c' est d' piter dins l' balon disk' a l' egayoler dins l' cadje (L. Mahin). Li såme di ç' soce la, sorlon li prumî hagnon des statuts, c' est di fé cnoxhe les apoirts des Walons dins l' veye economike et culturele del Suwede (rat. pa P. Sarachaga). F. but. >> Fråzlete di såme: (croejhete) fråzlete ki mostere çou k' on vout adiercî.

Etimolodjeye: latén sagena (minme sinse).

Mots d' aplacaedje :

- tire-såme.

Omonimeye

- såme (o.n., psåme, priyire).

- Dipus d' racsegnes so les såmes di pexhe

Prin del pådje «http://wa.wikipedia.org../../../s/%C3%A5/m/Mot%C3%AE%7Es%C3%A5me_1.html»

##### Views

- Årtike
- Copene
- Modêye d' asteure

##### Cweri